**Arina Vadimovna Ushakova** (ruscha: *Арина Вадимовна Ушакова*; 2002-yil 27-iyunda tugʻilgan) — Rossiya vakili sifatida muz ustida raqs musobaqalarida qatnashgan sobiq muz raqqosasi. Konkida uchish boʻyicha sherigi Maksim Nekrasov bilan birga 2018-yilgi Oʻsmirlar oʻrtasidagi Jahon chempionatining bronza medali sohibi va 2018 — 2019-yilgi Oʻsmirlar oʻrtasidagi Gran-pri finali kumush medali sovrindori boʻlgan. Shuningdek, Arina Xalqaro konkida uchish ittifoqi tomonidan oʻtkazilgan Oʻsmirlar oʻrtasidagi Gran-pri seriyasida oltita medalni qoʻlga kiritgan, jumladan 2017-yilda Italiyada, 2018-yilda Litvada va 201- yilda Armanistonda boʻlib oʻtgan bosqichlarning barchasida oltin medallar bilan taqdirlangan.

Shaxsiy hayoti
--------------

Arina Vadimovna Ushakova 2002-yil 27-iyunda Rossiyaning Chelyabinsk shahrida tugʻilgan.

Faoliyati
---------

Ushakova 2005-yilda konkida uchishni oʻrgana boshlagan. 2014-yilgacha Chelyabinskda yakka holda konkida uchuvchi sifatida mashq qilgan; keyin Moskvaga koʻchib oʻtgan va muz raqqosasi sifatida oʻzini mashqlarda sinab koʻrgan. Arina 2014 — 2015-yilgi mavsumda Anton Spiridonov bilan juftlik hosil qilgan. Keyin Maksim Nekrasov bilan juftlikda musobaqalarda qatnasha boshlagan. Bu juftlikka Aleksey Gorshkov va Maksim Bolotin murabbiylik qilgan.

### 2016 — 2017-yilgi mavsum

Ushakova / Nekrasov juftligi 2016 — 2017-yilgi mavsumdaalqaro konkida uchish ittifoqi tomonidan oʻtkazilgan Osmirlar oʻrtasidagi Gran-pri (JGP) musobaqasida qatnashish uchun tanlanib olindi. Juftlik avgust oyi oxirida Chexiyaning Ostrava va oktyabr oyida Germaniyaning Drezden shahrida boʻlib oʻtgan bellashuvlarda bronza medallarini qo‘lga kiritgan.

2016-yil noyabr oyida juftlik 2016 Ice Star musobaqasida kumush medalni qoʻlga kiritgan. Juftlik 2017-yilgi Oʻsmirlar oʻrtasidagi Rossiya chempionatida yettinchi oʻrinni egallagan.

### 2017 — 2018-yilgi mavsum

2017-yilgi JGP seriyasida qatnashgan Ushakova / Nekrasov juftligi avgust oyida Belarusiyaning Minsk shahrida boʻlib oʻtgan bosqichda bronza medalini qoʻlga kiritgan. Ular oktyabr oyida Italiyaning Egna shahrida boʻlib oʻtgan musobaqada oʻzlarining ilk oltin medalini qoʻlga kiritib, kumush medal sohiblari, jamoadoshlari Polishchuk / Vaxnov juftligini ikki ochkoga ortda qoldirganlar. Ushbu natijalar bilan Ushakova / Nekrasov juftligi 2017 — 2018 JGP finaliga yoʻllanma olgan va u yerda beshinchi oʻrinni egallagan.

2018-yil yanvar oyida Ushakova / Nekrasov juftligi 2018-yilgi Oʻsmirlar oʻrtasidagi Rossiya chempionatida ishtirok etib, bronza medalini qoʻlga kiritgan. Mart oyida juftlik Bolgariyaning Sofiya shahrida boʻlib oʻtgan 2018-yilgi Oʻsmirlar oʻrtasidagi Jahon chempionatida ham bronza medali sohibi boʻlgan.

Dasturlari
----------

(Nekrasov bilan)

| **Mavsum** | **Qisqa raqs** | **Erkin raqs** |
| --- | --- | --- |
| 2020 — 2021 | * Charleston, Foxtrot, Swing: All That Jazz

Catherine Zeta-Jones | * Kill Bill soundtrack
 |
| 2019 — 2020  | * Charleston, Foxtrot, Swing: All That Jazz

Catherine Zeta-Jones | * Milord

Édith Piaf |
| 2018 — 2019  | * Tango: Libertango

Bond* Flamenco: Flamenco

Valeri Dolgin | * Black Cat, White Cat

Goran Bregović |

Natijalari
----------

*JGP: Oʻsmirlar oʻrtasidagi Gran-pri*

### Nekrasov bilan

| Xalqaro |
| --- |
| **Musobaqa** | 15 — 16 | 16 — 17 | 17 — 18 | 18 — 19 | 19 — 20 | 20 — 21 | 21 — 22 |
| Oʻsmirlar oʻrtasidagi
Jahon chempionatlari |  |  | 3 | 5 | 4 |  |  |
| JGP finali |  |  | 5 | 2 |  |  |  |
| JGP Armaniston |  |  |  | 11 |  |  |  |
| JGP Belarus |  |  | 3 |  |  |  |  |
| JGP Chexiya |  | 3 |  |  |  |  |  |
| JGP Germaniya |  | 3 |  |  |  |  |  |
| JGP Italiya |  |  | 11 |  |  |  |  |
| JGP Litva |  |  |  | 11 |  |  |  |
| Ice star |  | 2-J |  |  |  |  |  |
| Open Ice Mall Cup |  |  |  | 1-J |  |  |  |
| Tallin Cup | 5-J |  |  |  |  |  |  |
| Milliy |
| Rossiya chempionati |  |  |  |  |  |  | 7 |
| Oʻsmirlar oʻrtasidagi
Rossiya chempionati |  | 7 | 3 | 2 | 2 | 11 |  |
| J = Oʻsmirlar darajasi |

Manbalar
--------

1. ↑  *Slater, Paula*. „Shanaeva and Naryzhnyy take narrow lead at Junior Worlds". *Golden Skate* (5-mart 2020-yil).
2. ↑  „Арина Ушакова - Максим Некрасов -- победители первенства России в Красноярске, Елизавета Шанаева - Девид Нарижный завоевали серебро, Ирина Хавронина - Дарио Чиризано - бронзу" (ru). FS Russia.ru (5-fevral 2021-yil).
3. ↑  *Slater, Paula*. „Nguyen and Kolesnik dance to Junior World title". *Golden Skate* (7-mart 2020-yil).
4. ↑  *Slater, Paula* „Shocked, Shevchenko and Eremenko pocket gold in Vancouver". *Golden Skate* (7-dekabr 2018-yil). 15-dekabr 2018-yilda asl nusxadan arxivlandi. Qaraldi: 7-dekabr 2022-yil.
5. ↑  *Slater, Paula* „Canada's Lajoie and Lagha take ice dance title at Junior Worlds". *Golden Skate* (9-mart 2019-yil). 12-dekabr 2019-yilda asl nusxadan arxivlandi. Qaraldi: 7-dekabr 2022-yil.
6. ↑  *Slater, Paula* „Lajoie and Lagha first after Rhythm Dance in Zagreb". *Golden Skate* (7-mart 2019-yil). 8-avgust 2020-yilda asl nusxadan arxivlandi. Qaraldi: 7-dekabr 2022-yil.